Saatja kuupäev	01.07.2024	
Kellelt	Riigi Kaitseinvesteeringute Keskus	
Kellele		
Pealkiri	Narva-Jõesuu linna Mustanina küla Vaivara metskond 8 arendamisest	

Kaitsevägi

Meie: 01.07.2024 nr 4-4/24/1646-2

Narva-Jõesuu linnavalitsus koostab uut üldplaneeringut ning selle koostamise raames otsitakse (koostöös Eesti Autospordi Liiduga) rahvusvahelisteks võistlusteks ettenähtud autode ringrajasõiduks mõeldud raja ja/või kiirendusraja kavandamiseks asukohta. Rahvusvahelisteks võistlusteks ettenähtud autode ja mootorrataste ringrajasõiduks mõeldud rada on olulise ruumilise mõjuga ehitis, mida oleks otstarbekam kavandada üldplaneeringuga.

Kavandatava tegevusega kindlasti kaasneb müra ning selle tõttu on potentsiaalseks asukohaks valinud Mustanina küla.

Narva-Jõesuu Linnavalitsus kaalub Vaivara metskond 8 (katastritunnus 85101:011:0007) kinnistule raja(radade) kavandamist. Kiirendusrada ise vajab tavaliselt ca 1,5 km pikka sirget lõiku. Ringraja puhul tuleb arvestada sellega, et mets tuleb suuremas osas maha raiuda, sest rada ja ohutusalad on päris suured. Ringrada mahuks ka nt kinnistu kagupoolsesse osasse. Ringrada kuju saab vaalida tulevikus. Manuses skeem kiirendusraja võimalikust asukohast.

Vaivara metskond 8 asub pea täielikult riigikaitselise ehitise Sirgala harjutusväli piiranguvööndis.

Palume Kaitseväel esitada arvamus rahvusvahelisteks võistlusteks ettenähtud autode ringrajasõiduks mõeldud raja ja/või kiirendusraja kavandamiseks Vaivara metskond 8 kinnistule. Palume esitada arvamus hiljemalt 15.07.2024. Kui nimetatud kuupäevaks ei ole arvamust laekunud, siis loeme, et Kaitseväel ei ole ettepanekuid / vastuväiteid esitatud materjalide kohta.

Lugupidamisega

Priit Alekask
planeeringute ja riigikaitseliste ehitiste töövõime projektijuht
717 0536; +372 53871440